open-index/open-wikipedia-markdown huggingface dataset:
Oto fon Bismarks

**Oto Eduards Leopolds fon Bismarks** (, dzimis , miris ) bija vācu valstsvīrs, Vācijas apvienotājs, Prūsijas Karalistes ministru prezidents (1862–1890), pirmais apvienotās Vācijas kanclers (no 1871).

Bismarka mērķi bija vienotas vācu valsts, kurā dominētu Prūsija, izveidošana un šīs valsts dominējošā stāvokļa panākšana Centrāleiropā.

## Dzīvesgājums
Dzimis 1815. gadā Šēnhauzenas pilī Prūsijas Saksijas provincē rotmistra Kārļa Vilhelma fon Bismarka ģimenē. No 1832. līdz 1835. gadam studēja tieslietas Getingenes un Berlīnes universitātēs. 1847. gadā viņš kļuva par Prūsijas landtāga deputātu, no 1851. līdz 1859. gadam bija Prūsijas vēstnieks Frankfurtē, 1859. - 1862. gadā vēstnieks Krievijas Impērijā, tad vēstnieks Francijas impērijā.

1862. gadā Bismarks kļuva par Prūsijas premjerministru un ārlietu ministru. 1864. gadā Prūsija atņēma Dānijai Šlēsvigu un Holšteinu, 1866. gadā sakāva Austriju. 
Bismarks kļuva par 1867. gadā dibinātās Ziemeļvācijas konfederācijas kancleru un 1870. gadā uzvarēja Franciju Francijas—Prūsijas karā.

Pēc Vācijas Impērijas pasludināšanas Versaļas pils Spoguļu zālē 1871. gada 18. janvārī Bismarks kļuva par tās kancleru, 1872.-1878. gadā cīnījās pret Vācijas dienvidu un rietumu daļas opozīciju.

1883. gada 15. jūnijā, izdodot likumu par apdrošināšanu pret slimībām, Bismarks izveidoja pasaulē pirmās slimo kases. Pēc ķeizara Vilhelma II kronēšanas 1888. gadā Bismarka vara samazinājās. Miris 1898. gadā.

## Piemiņa
Bismarka vārdā ir nosaukts Bismarka arhipelāgs Melanēzijā un Bismarkas pilsēta ASV, Ziemeļdakotas štata galvaspilsēta.

## Ārējās saites
Boeing

***The Boeing Company*** ir aviācijas, kosmiskās un militārās tehnikas kompānija.

To 1916. gadā dibinājis Viljams Boings. Centrālais birojs atrodas Čikāgā, ASV. *Boeing* ir liekākais aviācijas tehnikas ražotājs pasaulē pēc ienākumiem, noslēgtiem līgumiem un piegādēm, otrs lielākais aerokosmisko un aizsardzības sistēmu kontraktors pasaulē. Tiesa no 2009. gada Boeing savas līderpozīcijas nedaudz zaudē savam Eiropas konkurentam *[[Airbus]]*.

Kompānijas sastāvā ietilpst divas pamata struktūras: *Boeing Commercial Airplanes* (civilā aviācija) un *Integrated Defense Systems* (militārā produkcija). Tāpat vēl sastāvā ietilpst *Boeing Capital Corporation* (jautājumi par finanšu projektiem), *Shared Services Group* (infrastruktūras uzturēšana), un *Boeing Engineering, Operations & Technology* (izstrāde, iegūšana un padziļinātas inovatīvas tehnoloģijas).

Pamata ražošanas jaudas kompānijai ir izvietotas tādās pilsētās kā Sietla (Vašingtona), Sentluisa (Misūri).

## Atsauces

## Ārējās saites

*
Leonīds Beresņevs

**Leonīds Beresņevs** (dzimis , Kirovas apgabalā, Krievijā) ir bijušais hokeja aizsargs, šobrīd treneris. Pašlaik (2022) Beresņevs ir Latvijas čempionāta komandas Rīgas "Dinamo"  galvenais treneris.

## Spēlētāja karjera
Savas hokeja gaitas aizsargs Leonīds Beresņevs uzsāka Kirovočepeckā, kur vietējā "Olimpija" rindās spēlējis līdz 1977. gadam, pēcāk vienu sezonu nospēlējis Minskas "Dinamo". No 1978. līdz 1987. gadam Beresņevs spēlējis Rīgas "Dinamo", pēcāk Iževskas "Ižstaļ" un Zviedrijas zemāko līgu klubā. Karjeras noslēgumā Beresņevs spēlēja arī vairākos Latvijas klubos "Latvijas Zelts", "NIK's-Brih", Lido/Nafta.

## Trenera karjera
Par treneri pārkvalificējies deviņdesmito gadu sākumā. Vispirms trenējis jauniešu komandas, taču 1995. gadā bijis pēdējais meistarkomandas HK "Pārdaugava" treneris un pēcāk veiksmīgi vadīja Rīgas "Juniors" vienību, kas izcīnīja AEHL zelta godalgas. Pēcāk bijis vadošo Latvijas klubu "Juniors/Essamika", HK Rīga 2000 un HK Liepājas Metalurgs galvenais treneris. Klubu līmenī lielākas sasniegums bija 2003./2004. gada sezona, kad Beresņevam tika uzticēts Krievijas Superlīgas klubs Habarovskas "Amur".

Beresņevs vadījis arī jauniešu, junioru un pieaugušo izlases. 1996. gada pasaules čempionāta „B” grupā Eindhovenā Latvijas izlase Leonīda Beresņeva vadībā pirmo reizi ieguva tiesības startēt pasaules čempionāta „A” grupā. Jau nākamajā 1997. gada pasaules čempionātā Somijā Beresņeva vadītā Latvija izcīnīja septīto vietu. Pēc neveiksmīgā 1999. gada pasaules čempionāta Norvēģijā (11. vieta) Beresņevs atkāpās.

Pie pieaugušo izlases stūres Beresņevs atgriezās 2004. gadā, kad LHF vadība izlēma pārtraukt darba attiecības ar iepriekšējo treneri Kurtu Lindstremu. Otrajā darba ciklā nozīmīgākais panākums bija Latvijas hokeja izlases uzvara Rīgā notiekošajā olimpisko spēļu kvalifikācijas turnīrā (īpaši nozīmīga bija izšķirošā spēle pret Baltkrieviju). Tomēr Turīnas olimpiskajās spēlēs Beresņeva vadītā komanda palika pēdējā vietā un īsi pirms Rīgā notiekošā 2006. gada pasaules čempionāta Leonīdu Beresņevu pie izlases stūres nomainīja ar Pjotru Vorobjovu.

2007./08. gada sezonā Beresņevs bija Igaunijas kluba Tartu "Big Diamonds" galvenais treneris, 2008./09. gada sezonā- ASK Ogre galvenais treneris.

Kopš 2009. gada rudens Beresņevs ir Rīgas "Dinamo-Juniors" galvenais treneris.

Kopš 2010. gada Beresņevs ir Latvijas U-18 un U-20 izlašu treneris.

2010. gada decembrī ar Latvijas U-20 izlasi izcīnīja 1. vietu Pasaules čempionāta 1. divīzijas A grupā un ieguva tiesības nākamajā sezonā startēt Elites divīzijā.

2016. gada februārī Beresņevs jau trešo reizi tika apstiprināts par Latvijas hokeja izlases galveno treneri.

## Karjeras statistika

## Ārējās saites
Lockheed Martin

***Lockheed Martin*** ir viens no vadošajiem aerokosmisko sistēmu ražotājiem. Kompānija dibināta 1995. gadā, apvienojoties *[[Lockheed Corporation]]* ar *[[Martin Marietta]]*. Centrālais birojs atrodas Betesdā, Mērilendas štatā, ASV.

Latvijā kompānija uzbūvējusi Kūciņu radaru TPS-117 Rēzeknes novadā Kūciņos pie Rēzeknes lidlauka.

## Nodaļas

### Aviācija
* *[[Lockheed Martin Aeronautics]]*
* *[[Lockheed Martin Aircraft & Logistics Centers]]*
[thumb|250px|''Lockheed Martin/BAE/Northrop Grumman X-35'' ([F-35 Lightning II|F-35 prototips)]]
thumb|250px|''Lockheed Trident'' raķetes palaišana no zemūdenes

### Elektroniskās sistēmas
* *[[Lockheed Martin Canada]]*
* *[[Lockheed Martin Maritime Systems & Sensors]]*
* *[[Lockheed Martin Missiles & Fire Control]]*
* *[[Lockheed Martin Simulation, Training & Support]]*
* *[[Lockheed Martin Systems Integration - Owego]]*
* *[[Lockheed Martin Advanced Technology Labs]]*
* *[[Sandia National Laboratories|Sandia Corporation]]*

### Informācijas sistēmas un globālie pakalpojumi
* *[[Knolls Atomic Power Laboratory]]*
* *[[Lockheed Martin Information Technology]]*
* *[[Lockheed Martin Integrated Systems & Solutions]]*
** *[[Lockheed Martin Orincon]]*
** *[[Lockheed Martin STASYS]]*
* *[[Lockheed Martin Technology Ventures]]*
* *[[Lockheed Martin Transportation & Security Solutions]]*

### Kosmiskās sistēmas
* *[[Lockheed Martin Space Systems]]*

### Citas
* *[[LMC Properties]]*
* *[[Lockheed Martin Aircraft Argentina SA]]* (bijusī *Fabrica Militar de Aviones*)
* *[[Lockheed Martin Advanced Technologies Laboratory]]* (ATL)
* *[[Lockheed Martin Enterprise Information Systems]]*
* *[[Lockheed Martin Finance Corporation]]*
* *[[Lockheed Martin U.K.]]*

### Kopuzņēmumi
* *[[International Launch Services]]* (ar Hruņičeva uzņēmumu, *[[Eņergija raķešbūves uzņēmums|Eņergija]]*)
* *[[Lockheed Martin Alenia Tactical Transport Systems]]* (ar *[[Alenia|Finmeccanica-Alenia]]*)
* *[[MEADS|MEADS International]]* (ar EADS un MBDA)
* *[[Space Imaging]]* (46%, pārējais publisks)
* *[[United Launch Alliance]]* (ar *[[Boeing]]*)
* *[[United Space Alliance]]* (ar *Boeing*)
* *[[Kelly Aviation Center]]* (ar GE un *[[Rolls-Royce plc|Rolls-Royce]]*)

## Atsauces

## Ārējās saites

*
Pelone

250px|thumb|Pelones zemes variācijas pēc vēstures kartēm 12.-13.gs.
**Pelone** () bija sēļu zeme vai valstisks veidojums līdz 13. gadsimta vidum, kad to iekļāva Livonijas ordeņa valsts teritorijā. Pirms tam to Lietuvas karalis Mindaugs uzskatīja par viņam pakļautu teritoriju. 13. un 14. gadsimtā Pelone atradās Aizkraukles komturejas sastāvā. 
Pēc Melnas līguma noslēgšanas 1422. gadā to iekļāva Žemaitijas kunigaitijas sastāvā.

## Teritorija
1255. gada Mindauga dāvinājumā minēta *[[Medene|Meddene]]*, **Pelone**, *[[Malesīna|Maleysine]]* un *[[Tovrakste|Thovraxe]]*, kas ar saviem apgabaliem sauksies Sēlija, šie vietu vārdi atrodami arī pāvesta apstiprinājumā 1257. gadā.

Tiek uzskatīts, ka dokumentā minētais Pelones pilsnovads atradies Lēvenes upes (lietuviski: Lėvuo) baseinā tagadējās Palēvenes (*Palėvenė*) apkārtnē Kupišķu rajonā Lietuvā.

## Atsauces
Maleisine

**Maleisine, Maleisina, Meleisine** () bija sēļu pilsnovads līdz 13. gadsimta vidum, kad to iekļāva Livonijas ordeņa valsts teritorijā. Pirms tam to Lietuvas valdnieks Mindaugs uzskatīja par viņam pakļautu teritoriju.
250px|thumb|Iespējamā Maleisines zemes lokalizācija 12.—13.gs.

13. un 14. gadsimtā Maleisine atradās Daugavpils komturejas sastāvā.
Pēc Melnas līguma noslēgšanas 1422. gadā to iekļāva Žemaitijas kunigaitijas sastāvā.

## Teritorija
Maleisines nosaukums ir līdzīgs Nalsenes nosaukumam.
1255. gada Mindauga dāvinājumā minēta *[[Medene|Meddene]]*, *[[Pelone]]*, ***Maleysine*** un *[[Tovrakste|Thovraxe]]*, kas kopā dēvēta par Sēliju. Šie vietvārdi atrodami arī pāvesta apstiprinājumā 1257. gadā. Šos vietu vārdus tagad ir gandrīz neiespējami lokalizēt.
*Maleysine* varētu būt Nolišķi Nalsenes zemē, tagadējā Utenas apriņķī vai Maleiši (*Maleišiai*) tagadējā Anīkšču rajonā Lietuvā.

## Atsauces
Tovrakste

250px|thumb|Tovrakstes zemes variācijas pēc vēstures kartēm 12.—13.gs.

**Tovrakste** (), citos avotos **Tauragnes** (*Thowraggen*) pilsnovads, bija sēļu zeme vai valstisks veidojums līdz 13. gadsimta vidum, kad to uz laiku iekļāva Livonijas ordeņa valsts sastāvā. Pirms tam to Lietuvas karalis Mindaugs uzskatīja par viņam pakļautu teritoriju.

13. un 14. gadsimtā Tovrakste atradās Daugavpils komturejas dienvidu daļā. 
Tauragnes pils (*Tauragnų pilis*) pieminēta 1373., 1375. un 1387. gada dokumentos, kad to ieņēma Livonijas ordeņa karaspēks. Pēc Melnas līguma noslēgšanas 1422. gadā to iekļāva Lietuvas dižkunigaitijas sastāvā. Pēdējo reizi pieminēta 1433. gadā, kad ordenis pili nodedzināja un pameta.

## Teritorija
1255. gada Mindauga dāvinājumā minēta *[[Medene|Meddene]], [[Pelone]], [[Maleisine|Maleysine]]* un *Thovraxe*, šie vietu vārdi atrodami arī pāvesta apstiprinājumā 1257. gadā. Šos vietu vārdus tagad ir gandrīz neiespējami lokalizēt.

1259. gada dokumentā, kurā karalis Mindaugs precizē Livonijas ordenim dāvinātās Sēlijas zemes robežas kā viena no sēļu pilīm blakus *Alze, Medennen, Calven, Mallaisen, Utten, Uspal* u.c. minēta *Thowraggen*, kas tiek identificēta ar 1255. gadā pieminēto Towrakstes zemi.

Mūsdienās par *Thowraggen* pils atrašanās vietu tiek uzskatīts Taurpils pilskalns (*Taurapilio piliakalnis*) Tauragnas ezera krastā (Utenas rajons).

## Tovrakstes valdnieks

Pēc Atskaņu hronikas ziņām, 1244. gadā Nalsenes kunigaitis Lengvīns pēc sagūstīšanas savā pilī (tagad — Ginuču pilskalns (*Ginučių piliakalns*) Ignalīnas rajona rietumos), tika nogādāts viņa kaimiņa un pretinieka Miļģerīna zemē, kas, iespējams, bijis Tovrakstes kunigaitis šajā laikā.

## Atsauces
Butanols

**Butanols** (butilspirts, propilkarbinols, C4H9OH) ir vienvērtīgs spirts ar četriem oglekļa atomiem molekulā. Butanolam ir 4 struktūrizomēri.

1-butanols ir bezkrāsains viskozs šķidrums ar asu sīveļļas smaku. Sajaucas ar organiskiem šķīdinātājiem. Atšķirībā no metanola, etanola un propanola tas ūdenī šķīst tikai mēreni — 7,6 g uz 100 g ūdens. Ar ūdeni 1-butanols veido azeotropu, kas pie 55,5% butanola masas vārās 93 °C temperatūrā.

2-butanols turklāt ir hirāls savienojums un tam ir 2 spoguļizomēri. Trešējais butanols kūst pie 25,4 °C, tādēļ normālos apstākļos ir cieta viela.

## Atrašanās dabā
1-butanols veidojas, rūgstot glicerīnam vai mannītam baktēriju *Bacterium butylicus* iedarbībā. Izobutanols ietilpst *sīveļļu* jeb *fūzeļu* sastāvā (tas veidojas no valīna rūgšanas procesos).

## Iegūšana
* 1-butanolu var iegūt, iedarbojoties uz cieti ar baktērijām *Bacterium acetobutylicum*.
* 2-butanolu iegūst, reducējot metiletilketonu ar ūdeņradi.
* Izobutanolu var izdalīt no sīveļļām, tās pārdestilējot, kā arī no sintēzes gāzes kobalta katalizatora klātienē.
* Trešējo butanolu var iegūt no acetona un metilmagnija halogenīdiem Griņjāra reakcijā.

## Izmantošana
Butanolu galvenokārt lieto kā šķīdinātāju. To izmanto arī ķīmiskajām sintēzēm un kā degvielu.

## Atsauces

## Ārējās saites
Salaspils (stacija)

**Salaspils** ir dzelzceļa stacija, kas atrodas Salaspils novada Salaspils pilsētā. Stacija atrodas dzelzceļa līnijā Rīga—Daugavpils (elektrificētajā posmā Rīga—Aizkraukle). Attālums no Rīgas — 18 km, līdz Daugavpilij — 199 km. Caur Salaspils staciju kursē un tajā pietur vilcieni uz Ogri, Lielvārdi, Aizkraukli, Krustpili, Daugavpili, Rēzekni, Zilupi, Gulbeni un Madonu. Stacijā ir 2 peroni, 6 sliežu ceļi ar kopējo garumu 6197 m, kā arī 23 pārmijas. Stacijā ir nodrošināta kravu iekraušana un izkraušana. Stacijā darbojas biļešu kase.

## Vēsture
Dzelzceļa līnija Rīga—Daugavpils sāka darboties 1861. gadā. Tolaik nākamā pietura aiz Rīgas bija **Kurtenhofa** (), kura no 1919. pārsaukta par **Stopiņiem**, bet no 1925. gada tika pārdēvēta par Salaspili. 

## Attēlu galerija

File:Salaspils sliežu ceļi 2.jpg|Sliežu ceļi Ogres virzienā
File:Salaspils sliežu ceļi.jpg|Sliežu ceļi Rīgas virzienā
Attēls:Salaspils stacija.JPG|Salaspils stacija 2006. gadā
Attēls:Dzelzceļa stacija Stopiņi.jpg|Dzelzceļa stacijas «Stopiņi» pasažieru ēka


## Atsauces

## Ārējās saites
*
Jezupovas baznīca

**Jezupovas Svētā Pētera un Pāvila Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Augšdaugavas novada Naujenes pagasta Juzefovā.

Baznīca jeb kapela Jezupovā (Naujenē) bijusi jau pirms 1685. gada, vēstures avotos minēts, ka tolaik notikusi viena tās sānu altāra iesvētīšana. Kapela te atradusies 1710. gadā. Jezupova ilgāku laiku bijis nepastāvīgs Daugavpils jezuītu misijas punkts, kuri apmetušies šeit 1804. gadā, veicot katehēzes darbu tuvākajā apkaimē. Jaunu koka baznīcu Jezupovā uzcēla 1782. gadā pēc Bukmuižas īpašnieka Staņislava Šadurska ierosmes. Šis dievnams nodega 1944. gadā. Tornis, kaut arī sliktā tehniskā stāvoklī, bija saglabājies vēl 1949. gadā.

Jaunu baznīcu sāka būvēt 1934. gadā un pabeidza 1961. gadā. Pēc uzcelšanas dievnamu atņēma un nodeva kluba ierīkošanai. 1989. gadā baznīcu atgrieza draudzei.

## Atsauces

## Ārējās saites
Pīters Galahers

**Pīters Kilians Galahers** (; dzimis  Ņujorkā) ir ASV aktieris.

## Filmogrāfija

* 1989 — "Sekss, meli un video" (*Sex, Lies, and Videotape*, režisors Stīvens Soderbergs)
* 1999 — "Amerikāņu skaistums" (*American Beauty*, režisors Sems Mendess)

## Ārējās saites
*
Kārdifa

**Kārdifa** (, ) vai **Kairdīza** (, ) ir lielpilsēta Apvienotajā Karalistē, Velsas dienvidrietumos Kārdifas grāfistē pie Tafas upes ietekas Bristoles līcī. Velsas galvaspilsēta, lielākā pilsēta un tās galvenais ekonomikas un kultūras centrs.

## Vēsture
Tiek uzskatīts, ka pilsētas pirmsākumi ir mūsu ēras 75. gadā romiešu dibinātais cietoksnis Tafas grīvā. Ap 2. gadsimtu tas tika pamests, bet ap to jau bija izveidojusies civilā apmetne, kas pastāvēja vismaz līdz romiešu aiziešanai no Britu salām. 1081. gadā karalis Viljams I bijušā romiešu cietokšņa mūros uzsāka jaunas nocietinātas pils būvi. Ap cietoksni izauga pilsētiņa, ko apdzīvoja galvenokārt ieceļotāji no Anglijas un viduslaikos tajā mita ap 1000—2000 cilvēku.

1536. gadā tika izveidota Glamorganšīras grāfiste un Kārdifa kļuva par tās centru. Līdz 19. gadsimta sākumam Kārdifa joprojām bija neliela pilsētiņa, bet rūpnieciskās revolūcijas laikā kļuva par galveno apkaimē iegūstamo akmeņogļu ostu un piedzīvoja strauju uzplaukumu.

1889. gadā Kārdifa ieguva grāfistes boro statusu, 1905. gadā tai piešķīra lielpilsētas statuss, bet 1955. gadā tā oficiāli kļuva par Velsas galvaspilsētu.

Pilsētā ir trīs universitātes, no kurām populārākā ir Kārdifas Universitāte. Populārās mūzikas pasaulē pazīstama kā grupu *[[The Automatic]]*, *[[Catatonia]]*, *[[Super Furry Animals]]* un *[[Budgie]]* rašanās vieta.

## Sports
Pilsētā bāzēts futbola klubs *[[Cardiff City F.C.]]*, kas savas spēles aizvada Kārdifas pilsētas stadionā (33 280 skatītāju vietas). Tajā spēlē arī Velsas futbola izlase.

Kārdifas profesionālā hokeja komanda Kārdifas "Devils" spēles aizvada Kārdifas Starptautiskā sporta ciematā esošajā "Ice Arena Wales" hallē, kurā ir 3000 sēdvietu. Tā spēlē 12 komandu pārstāvētajā Elites hokeja līgā. Tā tika dibināta 1986. gadā un bija viena no veiksmīgākajām britu komandām deviņdesmitajos gados.

## Cilvēki
Kārdifā dzimuši:

* Kreigs Belamijs (*Craig Bellamy*, 1979) — futbolists;
* Širlija Besija (*Shirley Bassey*, 1937) — dziedātāja;
* Šarlote Čērča (*Charlotte Church*, 1986) — dziedātāja;
* Kolins Džeksons (*Colin Jackson*, 1967) — vieglatlēts;
* Džema (*Jem*, 1975) — mūziķe;
* Deivs Edmundss (*Dave Edmunds*, 1944) — dziedātājs;
* Kens Follets (*Ken Follett*, 1949) — rakstnieks;
* Raiens Gigss (*Ryan Giggs*, 1973) — futbolists;
* Joens Grafads (*Ioan Gruffudd*, 1973) — aktieris;
* Ričards Markands (*Richard Marquand*, 1938—1987) — kinorežisors;
* Rodri Morgans (*Rhodri Morgan*, 1939) — politiķis;
* Kerisa Metjūza (*Cerys Matthews*, 1969) mūziķe, grupas *[[Catatonia]]* vokāliste;
* Aivors Novello (*Ivor Novello*, 1893—1951) — komponists;
* Džons Tošaks (*John Toshack*, 1949) — futbola treneris.

## Atsauces

## Ārējās saites
Somālijas pussala

thumb|250px|Somālijas pussalā atrodošās valstis
thumb|250px|Somālijas pussala
**Somālijas pussala**, arī **Āfrikas rags**, ir pussala Austrumāfrikā, kas iestiepjas Arābijas jūrā. Tā atrodas Eritrejas, Džibutijas, Etiopijas un Somālijas valstu teritorijās. Somālijas pussalu uztver arī kā vienu no Pasaules reģioniem. Tā aizņem apmēram 2 000 000 km² lielu teritoriju ziemeļu virzienā no ekvatora, un kopējais iedzīvotāju skaits pussalā tiek lēsts ap 100 miljoniem cilvēku.

Somālijas pussala pārsvarā ir kalnaina. No pārējā Āfrikas kontinenta to atdala Austrumāfrikas lūzumzona, un ir teorija, ka dažu miljonu gadu laikā tā atdalīsies no Āfrikas kontinenta.

Civilizācija Somālijas pussalas teritorijā pastāv jau apmēram 123 000 gadu.

## Atsauces

## Ārējās saites

* Āfrikas raga vēsture
Orbital Sciences Corporation

***Orbital Sciences Corporation*** (**OSC**, reizēm saukts vienkārši par ***Orbital***) — ASV uzņēmums, kas nodarbojas ar raķešu un pavadoņu izgatavošanu un palaišanu. Tā nodaļa *Launch Systems Group* ir iesaistīta pretraķešu aizsardzības sistēmu izstrādē. Kompānijai agrāk piederēja Zemes virsmas attēlu uzņemšanas uzņēmums *ORBIMAGE* (tagad *[[GeoEye]]*) un *Magellan* — GPS uztvērēju ražotājs (tagad *[[Thales Group|Thales]]*).

## Vēsture
*Orbital* dibināta 1982. gadā. 1990. gadā tā sekmīgi palaida Pegasus nesējraķeti, kas bija pirmā privāti izstrādātā kosmiskā nesējraķete pasaulē.

## Produkti

### Nesējraķetes
* *[[Minotaur nesējraķete|Minotaur]]*
* *[[Pegasus nesējraķete|Pegasus]]*
* *[[Taurus nesējraķete|Taurus]]*

### Eksperimentālie aparāti
* *[[DART]]* — autonomās tuvošanās demonstrators
* *[[Hyper-X]]*
* X-34 daudzkārt izmantojamā kosmiskā nesēja demonstrators (atcelts)

### Pilotējamo misiju atbalsts
* *[[Orbital Space Plane]]* (atcelts, iestrādes tiek izmantotas CEV)
* *[[Orion (kosmosa kuģis)|Crew Exploration Vehicle — Orion]]* (kopā ar *[[Lockheed Martin]]* kā galveno uzņēmēju)

### Pavadoņi

### Pretraķešu aizsardzības sistēmas

## Ārējās saites
* ''Orbital Sciences Corporation'' mājaslapa
* ''Orbital Transportation Management Systems''
OSC

**OSC** var būt:
* Orbital Sciences Corporation - ASV kosmisko sistēmu ražotājs;
* Olimpiskais sporta centrs - sporta būve Rīgā;
* Ogres Servisa Centrs;
* OSC/FK-33 - Latvijas futbola klubs;
* Lille OSC - Francijas futbola klubs.
Mezotrofs

**Mezotrofs** ir termins, kas raksturo ezeru attīstības stadiju. Mezotrofie ezeri ir pārejas stadijā no oligotrofās uz eitrofo.
Ja piegrunts slānī sāk veidoties anaerobi apstākļi, fosfors atbrīvojas no grūti šķīstošajiem savienojumiem un atkārtoti nonāk apritē epilimnijā. Ar šo atkārtotās aprites īpatsvara pieaugumu sākas sukcesijas mezotrofā stadija, kas tālāk pāriet eitrofajā stadijā. Oligo — mezotrofu ezeru gultni klāj labi oksidēta gaišbrūna vai sūnzaļa dūņa (Cimdiņš 2001).
Aizaugums piekrastes joslā kļūst blīvāks, saviešas tādas sugas, kurām nepieciešami barības vielām bagāti ūdeņi. Planktona aļģu paaudzes cita citu nomaina daudz ātrāk. Sugu daudzveidība stipri samazinās, bet atsevišķas sugas savairojas (Leinerte 1988).
Ūdens ir sārmains, ar pH lielāku par 7,5. Grunts klāta ar zilaļģēm vai mieturaļģu hāru (Chara) un nitellu (Nitella) audzēm (Biotopu rokasgrāmata 2000).
Arianespace

**Arianespace SA** ir Francijas uzņēmums, kas nodarbojas ar Ariane nesējraķešu ražošanu, palaišanu un mārketingu. Dibināts 1980. gadā.

Akciju turētāji:
* *[[CNES]]* (32,53 %)
* *[[EADS]]* (28,59 %)
* *[[SAFRAN]]* (9,91 %)

Kompānija izmanto Gviānas kosmisko centru raķešu palaišanai.
Alilspirts

**Alilspirts** (propenols, CH2=CHCH2OH) ir vienkāršākais stabilais nepiesātinātais spirts (vinilspirts CH2=CHOH brīvā veidā nav pazīstams, jo uzreiz pārgrupējas par acetaldehīdu (sk. tautomērija)).

Alilspirts ir bezkrāsains, ūdenī šķīstošs šķidrums ar etanolam līdzīgu smaržu nelielās koncentrācijās un asu sinepju smaku lielās koncentrācijās.

## Iegūšana
Alilspirtu var iegūt, hidrolizējot alilhlorīdu, dehidrogenējot propanolu, kā arī glicerīna reakcijā ar skudrskābi vai skābeņskābi.

## Īpašības
Alilspirts, tāpat kā citi savienojumi ar dubultsaiti molekulā, var pievienot divus halogēna vai ūdeņraža atomus. Alilspirtu katalizatora (platīna vai niķeļa) klātienē var reducēt ar ūdeņradi līdz propanolam.

Alilspirtu var oksidēt līdz akroleīnam vai akrilskābei, kas pierāda, ka tas ir pirmējais spirts ar dubultsaiti molekulā.
Propargilspirts

**Propargilspirts** (propinols, HC≡C−CH2−OH) ir vienkāršākais nepiesātinātais spirts ar trīskāršo saiti molekulā. Propargilspirts ir bezkrāsains, ūdenī šķīstošs viskozs šķidrums ar ģerāniju smaržu. Tas kairina ādu un gļotādas.

## Iegūšana
Iegūst, iedarbojoties ar acetilēnu uz formaldehīdu vara acetilenīda klātienē.

## Īpašības
Karsējot, kā arī bāzu klātienē propargilspirts polimerizējas.

Tāpat kā acetilēns, propargilspirts spēj veidot sāļus ar smagajiem metāliem. Propargilspirta sudraba sāls ir balta, gaismas jutīga, sprādzienbīstama viela.

## Izmantošana
Propargilspirtu lieto kā korozijas inhibitoru, organiskajās sintēzēs, šķīdinātāju stabilizēšanai, galvanisko pārklājumu kvalitātes uzlabošanai.
C3H4O

Summārajai formulai **C<sub>3</sub>H<sub>4</sub>O** atbilst vairāki savienojumi:
* propargilspirts - nepiesātinātais spirts, HC≡C−CH2−OH
* akroleīns - nepiesātinātais aldehīds, H2C=CH−CHO
2007. gada Latvijas prezidenta vēlēšanas

**2007. gada [[Latvijas Valsts prezidenta vēlēšanas]]** notika 2007. gada 31. maijā, un tajās tika ievēlēts 7. Latvijas Valsts prezidents Valdis Zatlers. Kā paredz Satversme, prezidentu ievēlēja 9. Saeima. Iesākumā bija paredzēts, ka vēlēšanas notiks 6. jūnijā, taču 21. maijā Saeima pārcēla šo datumu.

## Vēlēšanu noteikumi
Prezidenta vēlēšanu pirmajā kārtā Saeimā pārstāvētās partijas izvirza savus prezidenta amata kandidātus. Lai kandidāts tiktu ievēlēts, par viņu jānobalso vismaz 51 no 100 Saeimas deputātiem. Ja pirmajā kārtā neviens no kandidātiem nav saņēmis vajadzīgo balsu skaitu, tad notiek atkārtota balsošana. Ja arī pēc otrās reizes netiek noskaidrots uzvarētājs, ar katru nākamo kārtu no vēlēšanām tiek izslēgts kandidāts, kurš iepriekšējā kārtā ieguvis vismazāk balsu. Ja arī pēdējā kārtā, kurā palikuši 2 kandidāti, neviens no viņiem nesaņem vismaz 51 balsi, notiek jaunas vēlēšanas, kurās tiek izvirzīti jauni vai arī jau bijušie kandidāti.

## Kandidāti

Kā pirmie savu prezidenta amata kandidātu jau pirms 9. Saeimas vēlēšanām izvirzīja Jaunais laiks, izvēloties Sandru Kalnieti. 2007. gada aprīlī Tautas partija šajā amatā izvirzīja Māri Riekstiņu, savukārt 12. maijā Latvijas Pirmās partijas/Latvijas ceļa apvienība izvēlējās Kārinu Pētersoni.

Tā kā Saeimas valdošā koalīcija (Tautas partija, ZZS, LPP/LC un TB/LNNK) nespēja vienoties par kopēju kāda vienas partijas izvirzīta kandidāta atbalstīšanu, 22. maijā tika atsauktas Riekstiņa un Pētersones kandidatūras, bet prezidenta amatam koalīcija izvirzīja Valdi Zatleru. 24. maijā Saskaņas centrs izvirzīja prezidenta amatam bijušo Satversmes tiesas priekšsēdētāju Aivaru Endziņu, un JL kandidāte S. Kalniete atsauca savu kandidatūru viņam par labu. Tādējādi oficiāli tika izvirzīti divi prezidenta amata kandidāti: Valdis Zatlers un Aivars Endziņš.

## Vēlēšanu norise
Valsts prezidenta vēlēšanas norisinājās 31. maijā. Jau pirms vēlēšanām pie Saeimas ēkas pulcējās gan Endziņa, gan Zatlera atbalstītāji. Plkst. 9 sākās Saeimas debates, kas bija pirmās debates Latvijas vēsturē pirms prezidenta vēlēšanām. Pēc plkst. 10 sākās balsošana. Pirms plkst. 11 tika apkopoti rezultāti.

Par Valdi Zatleru bija balsojuši 58 deputāti, savukārt par Aivaru Endziņu - 39. Balsošana bija aizklāta; atbalstu Zatleram publiski pauda visas valdošās koalīcijas partijas (kopā 58 deputāti), savukārt Endziņam - visas opozīcijas partijas (kopā 41 deputāts).

Par 7. Latvijas Valsts prezidentu tika ievēlēts Valdis Zatlers.

## Atsauces

## Ārējās saites
* Valsts prezidenta ievēlēšanas likums
Arnolds Zommerfelds

**Arnolds Zommerfelds** (; dzimis , miris ) bija vācu fiziķis un matemātiķis. Zinātniskie darbi kvantu mehānikā, matemātikā un fizikā. Papildinājis Bora atoma uzbūves teoriju: izstrādājis elektronu eliptisko orbītu kvantu teoriju.

## Ārējās saites
Viljams Volastons

thumbnail|200px|Viljams Volestons. Autors — Džons Džeksons
**Viljams Haids Volastons** (*William Hyde Wollaston*, dzimis , Īstdīremā, miris , Londonā) bija angļu ķīmiķis. 1801. gadā atklājis ultravioleto starojumu. Atklājis arī ķīmiskos elementus — pallādiju un rodiju. 1802. gadā konstruējis refraktometru.

## Ārējās saites
Pop

***Pop*** var nozīmēt:

* popmūzika
* *[[POP3|Post Office Protocol]]* (POP3)
* *[[Pop (albums)|Pop]]* — īru rokgrupas U2 devītais studijas albums
Amilspirts

**Amilspirts** (pentanols, butilkarbinols, C5H11OH) ir vienvērtīgs spirts ar pieciem oglekļa atomiem molekulā. Amilspirtam ir 8 struktūrizomēri.

3 no šiem izomēriem ir hirāli savienojumi un tiem katram ir 2 spoguļizomēri.

Amilspirti ir bezkrāsaini šķidrumi ar asu, nepatīkamu sīveļļas smaku. Slikti šķīst ūdenī. Amilspirtu izgarojumi kairina elpceļu gļotādu un izsauc klepu.

## Atrašanās dabā
Divi no amilspirtu izomēriem (2-metil-1-butanols un 3-metil-1-butanols) ir galvenā sīveļļu sastāvdaļa (tie veidojas rūgšanas laikā no aminoskābēm leicīna un izoleicīna).

## Iegūšana
Iegūst no sīveļļām, tās pārdestilējot, kā arī no naftas krekinga gāzēm.

## Izmantošana
Amilspirtus lieto parfimērijā un pārtikas rūpniecībā lietojamu esteru iegūšanai, kā arī bezdūmu pulvera ražošanā un kā šķīdinātājus.
Klemenss Vinklers

thumb|right|Klemenss Vinklers
**Klemenss Aleksandrs Vinklers** (; dzimis , Freibergā, miris , Drēzdenē) bija vācu ķīmiķis. 1886. gadā atklājis ķīmisko elementu germāniju. 1875. gadā izstrādājis rūpniecisku metodi sēra (VI) oksīda iegūšanai no sēra(IV) oksīda katalizatora platīna klātbūtnē.

## Ārējās saites
Māņzirnekļi

**Māņzirnekļi**, **neīstie zirnekļi** (*Opiliones*) ir zirnekļveidīgo helicerātu kārta. Tie ir nelieli, dažus milimetrus gari, īsi un plati zirnekļveidīgie, ar nepilnīgu vēdera segmentāciju (tergīti 9, sternītu mazāk), ar neparasti garām kājām un nelielām pedipalpām. Heliceras spīļveida. Māņzirnekļi ir plēsēji, barojas ar kailgliemežiem, kukaiņu kāpuriem, daudzkājiem, ērcēm un jauniem zirnekļiem, var uzņemt arī augu barību. Elpo ar trahejām. Māņzirnekļi ir ļoti plaši izplatīti un sastopami uz koku stumbriem, uz nokritušiem zariem, zem akmeņiem, zem lapām. Bieži sastop Phalangium ģints pārstāvjus.
## Sistemātika
Pasaulē ir zināmas ap 6300 sugām, kas iedalās 4 apakškārtās. Latvijā ir zināmas 14 sugas. Latvijā tos ir pētījis V. Tumšs.

**Kārta** 
* apakškārta 
** virsdzimta 
*** dzimta 
** virsdzimta 
*** dzimta 
*** dzimta 
** virsdzimta 
*** dzimta 
*** dzimta 
*** dzimta 
* apakškārta 
** virsdzimta 
*** dzimta 
** virsdzimta 
*** dzimta 
*** dzimta 
*** dzimta 
*** dzimta 
*** dzimta 
* apakškārta 
** virsdzimta 
*** dzimta 
*** dzimta 
*** dzimta 
** virsdzimta 
*** dzimta 
*** dzimta 
*** dzimta 
** virsdzimta 
*** dzimta 
* apakškārta 
** virsdzimta 
*** dzimta 
*** dzimta 
*** dzimta 
*** dzimta 
*** dzimta 
*** dzimta 
** virsdzimta 
*** dzimta 
** virsdzimta 
*** dzimta 
*** dzimta 
*** dzimta 
*** dzimta 
*** dzimta 
*** dzimta 
*** dzimta 
*** dzimta 
*** dzimta 
** virsdzimta 
*** dzimta 
*** dzimta 
*** dzimta 
** virsdzimta 
*** dzimta 
*** dzimta 
*** dzimta 
## Ārējās saites

* Latvijas māņzirnekļu sugas
Glemroks

**Glemroks** () ir rokmūzikas žanrs, kas radās 1970. gadu sākumā Lielbritānijā. Glemrokam raksturīga vienkārša melodija, lielāko uzsvaru liekot uz izpildītāju ārējo izskatu — spilgti un androgīniski tērpi, sejas krāsojums. Glemroka grupu koncerti parasti pārvēršas par šovu. 1980. gados glemroks zaudēja savu popularitāti glemmetālam. Slaveni glemroka izpildītāji *[[KISS]]*, *[[Queen]]*, Deivids Bovijs, Eltons Džons u.c..

## Ārējās saites
* Apvienotās Karalistes glemroka vēsture
Solpugas

**Solpugas** (*Solifugae*) ir zirnekļveidīgo helicerātu kārta. Solpugas, tāpat kā skorpioni, ir plēsīgi nakts dzīvnieki, kas mīl sausumu, dzīvo tro­pos un mērenās joslas vissiltākajā daļā. Ķermenis 8 mm - 5 cm, garš, dažreiz pat garāks. Barojas ar posmkājiem. Uzbrukumam iz­manto spēcīgās heliceras, kas iz­veido spīļu pāri un atrodas uz ne­pilnīgi attīstītajām galvkrūtīm. Tās pakaļējie trīs segmenti ir pat­stāvīgi. Pedipalpas pēc izskata atgādina kājas, to galos ir izvirzāms mai­siņš. Tās izmanto gan kā lokomotorus orgānus, gan kā sīkā laupījuma tvērējorgānus. Elpo ar trahejām. Vēders cilindrisks vai iegareni ovāls, ar desmit posmiem.

## Sistemātika
Pasaulē ir zināmas ap 900 solpugu sugu.

**Kārta** 
* dzimta 
* dzimta 
* dzimta 
* dzimta 
* dzimta 
* dzimta 
* dzimta 
* dzimta 
* dzimta 
* dzimta 
* dzimta 
* dzimta 

## Atsauces

## Ārējās saites
Alumīnija oksīds

**Alumīnija oksīds** (Al2O3) ir alumīnija un skābekļa binārais savienojums. Tā ir cieta, ķīmiski visai inerta, samērā grūti kūstoša, bezkrāsaina kristāliska viela. 

## Īpašības
Alumīnija oksīds ir amfotērais oksīds. Alumīnija oksīdam ir iespējamas vairākas kristāliskās modifikācijas. Izplatītākā (vienīgā dabā pastāvošā) ir alfa alumīnija oksīds jeb korunds. Lielu kristālu vai monolīta stikla veidā alumīnija oksīds ir caurspīdīgs. Sīku kristālu veidā alumīnija oksīds ir balts.

Nereaģē ar ūdeni. Kristāliskais alumīnija oksīds nereaģē pat ar koncentrētām skābēm, bet pamazām reaģē ar karstiem sārmu šķīdumiem vai izkausētiem sārmiem.

Dielektriskā caurlaidība ir 9,5—10. Dielektriskā izturība ir 10 kV/mm.

## Iegūšana
Tīru alumīnija oksīdu iegūst no boksītiem, nefelīniem, kaolīna, alunītiem. Boksīti ir alumīnija un dzelzs oksīdu un hidroksīdu maisījums (satur arī SiO<sub>2</sub> piemaisījumus). Alumīnija oksīdu no boksīta atdala, iedarbojoties uz  boksītu zem spiediena ar nātrija sārma šķīdumu (veidojas nātrija alumināts). Šī iemesla dēļ alumīnija oksīds bieži satur nātrija piemaisījumus.

## Izmantošana
Alumīnija oksīds veidojas uz alumīnija un tā sakausējumu virsmām, uzlabojot to korozijas izturību. 

Lielāko daļu saražotā alumīnija oksīda lieto alumīnija ražošanai. Pārējie pielietojumi ir šķīstošie reaģenti (alumīnija sulfāts) ūdens attīrīšanai, ceolīti, alumīnija oksīda keramika un abrazīvi.

## Atsauces

## Ārējās saites
Mihails Lomonosovs

**Mihails** (**Mihailo**) **Lomonosovs** (; dzimis ; miris ) bija krievu enciklopēdists, dzejnieks un vēsturnieks. Viens no mūsdienu Krievijas zinātnes pamatlicējiem un viens no Maskavas Universitātes (kas nosaukta viņa vārdā) dibinātājiem. Savos pētījumos ķīmijā un fizikā attīstījis atomu un molekulu teorijas priekšstatus par vielas uzbūvi. Lomonosovs izdarīja pētījumus atmosfēras elektrības un meteoroloģijas nozarēs. Uzbūvējis vairākus lieliskus optiskus mēraparātus, atklāja Veneras atmosfēru.

Lomonosovs radījis krievu zinātniskās valodas pamatus, no latīņu valodas tulkojis galvenos fizikas un ķīmijas terminus. 1748. gadā vēstulē Eileram izteica ideju par matērijas un kustības nezūdamības vispārīgo principu. Pirmais devis fizikālās ķīmijas definīciju.

## Dzīvesgājums

Dzimis sādžā pie Holmogoriem pārtikuša zvejnieka - tirgotāja, pomorieša ģimenē 1711. gadā Lielā Ziemeļu kara laikā. Kā jauneklis pameta tēva mājas un devās uz Maskavu, kur iestājās garīgajā akadēmijā. Pēc četru gadu studijām viņu nosūtīja uz Pēterburgas Zinātņu akadēmiju, un 1736. gadā nosūtīja studēt uz Marburgas Universitāti, tad Freibergas mineraloģijas laboratoriju (1739-1740) Vācijā.

1741. gadā viņš atgriezās Pēterburgā un uzrakstīja savu doktora disertāciju, tad no 1745. gada darbojās kā ķīmijas profesors un literāts. 1750. gadā viņš pēc ķeizarienes Elizabetes rīkojuma sacerēja lugu Pēterburgas teātrim. 1754./1755. gadā viņš bija viens no Maskavas Universitātes dibinātājiem. 1760. gadā Lomonosovs kļuva par Pēterburgas Zinātņu akadēmijas universitātes direktoru.

Miris 1765. gadā Pēterburgā.

## Ārējās saites
Stīvs Džonss

**Stīvens Filips Džonss** (*Stephen Phillip Jones*, dzimis 1955. gada 3. maijā Londonā) ir britu ģitārists un dziedātājs. Plašu atpazīstamību ieguva kā pankroka grupas *[[Sex Pistols]]* ģitārists.

Viens no grupas *Sex Pistols* dibinātājiem 1975. gadā. Pēc grupas izjukšanas 1978. gadā spēlējis kopā ar daudziem pazīstamiem mūziķiem — Thin Lizzy, Džoanu Džetu, Bobu Dilanu un Igiju Popu. 20. gadsimta astoņdesmitajos gados veidoja solokarjeru.
Havra

**Havra** () ir ostas pilsēta Francijas ziemeļrietumos, Normandijas reģionā, Piejūras Sēnas departamentā. Tā atrodas Sēnas upes grīvā, Lamanša krastā. Havra ir visapdzīvotākā Augšnormandijas pilsēta, lai gan lielākās Havras konurbācijas kopējais iedzīvotāju skaits ir mazāks nekā Ruānas. Pēc Reimsas tas ir arī otra lielākā subprefektūra Francijā. Pilsētas nosaukums *Le Havre* nozīmē *osta*. 

## Vēsture
Pilsētu 1517. gadā dibināja Francijas karalis Fransuā I. Ekonomisko attīstību pilsētai agrīnajā mūsdienu periodā apgrūtināja reliģiskie kari, konflikti ar Angliju, epidēmijas un vētras. Sākot ar 18. gadsimta beigām Havra sāka attīstīties, un osta vispirms sāka nodarboties ar vergu tirdzniecību, bet pēc tam ar citu starptautisko tirdzniecību. Pēc 1944. gada sprādzieniem Ogista Perrē firma sāka pārbūvēt pilsētu. Naftas, ķīmiskās rūpniecības un automobiļu rūpniecība bija dinamiska *[[Trente Glorieuses]]* laikā (pēckara uzplaukums; 1945 — 1975), bet 1970. gadi iezīmēja okeāna laineru zelta laikmeta beigas un ekonomiskās krīzes sākumu: iedzīvotāju skaits samazinājās un pieauga bezdarba līmenis.

No 1990. līdz 2000. gadam pilsēta piedzīvoja vairākais izmaiņas. Pašvaldību vēlēšanās uzvarēja labējie spēki, kuri centās attīstīt pakalpojumu nozari un iedibināt jaunas nozares. *[[Port 2000]]* projekts palielināja kontenerostas ietilpību, lai tā konkurētu ar Ziemeļeiropas ostām, pārveidoja pilsētas dievidu rajonus un ostā atgrieza okeāna lainerus. Mūsdienu Havru joprojām dziļi ietekmē tās nodarbinātība un jūrniecības tradīcijas. Havras osta ir otra lielākā Francijā pēc Marseļas ostas, taču tā ir lielākā Francijas konteinerosta.

2005. gadā Havras centrālo daļu iekļāva UNESCO Pasaules mantojuma objektu sarakstā. Andrē Malro modernās mākslas muzejs ir otrais lielākais muzejs Francijā pēc impresionistu gleznu skaita.

## Sports
1900. gada vasaras un 1924. gada vasaras olimpisko spēļu laikā, kad tās rīkoja Francijas galvaspilsēta Parīze. Havrā tika aizvadītas burāšanas sacensības.

## Cilvēki
Havra reiz bija zināma kā auksta un drūmi pelēka pilsēta. Pilsētas iedzīvotāji ir daudz mainījuši, un tas ir atzīmēts ar esošajiem uzlabojumiem. Par pilsētu tagad runā kā Francijas Brazīliju.

Havrā dzimuši:

* Žans Dibifē (*Jean Dubuffet*, 1901—1985) — mākslinieks;
* Rauls Difī (*Raoul Dufy*, 1877—1953) — mākslinieks;
* Anrē Kaplē (*André Caplet*, 1879—1925) — komponists;
* Reimonds Keno (*Raymond Queneau*, 1903—1976) — dzejnieks;
* Renē Kotī (*René Coty*, 1882—1962) — politiķis;
* Tristāns Mirajs (*Tristan Murail*, 1947) — komponists;
* Artūrs Onegērs (*Arthur Honegger*, 1892—1955) — komponists;
* Žaks Anrī Bernardēns de Senpjērs (*Jacques-Henri Bernardin de Saint-Pierre*, 1737—1814) — rakstnieks;
* Madlēna de Skiderī (*Madeleine de Scudéry*, 1607—1701) — rakstniece.

## Atsauces

## Ārējās saites
Anderss Celsijs

**Anderss Celsijs** (*Anders Celsius*; dzimis , miris ) bija zviedru fiziķis un astronoms.

Celsijs ieteica simts grādu temperatūras skalu, kurā par nulli pieņēma ūdens viršanas temperatūru, bet par simts grādiem - ledus kušanas temperatūru. 1745. gadā Kārlis Linnejs to apgrieza, izveidojot mūsdienu Celsija temperatūras skalu.

## Biogrāfija
Celsijs dzimis , Upsālā, Zviedrijā. Celsija tēvs — Nils, kā arī abi vectēvi Magnuss Celsijs un Anderss Spouls bija profesori. Zinātnieki bijuši arī daudzi citi Celsija radinieki.

No 1730. līdz 1744. gadam viņš bija astronomijas profesors Upsālas Universitātē, bet laikā no 1732. līdz 1735. gadam ceļoja, apmeklēdams ievērojamas universitātes Vācijā, Itālijā un Francijā.

Celsijs mira no tuberkolozes 42 gadu vecumā  Upsālā.

Celsija vārdā nosaukta temperatūras skala, kā arī Mēness krāteris.

## Zinātniskais darbs
1733. gadā Nirnbergā Celsijs publicēja aprakstus par 316 ziemeļblāzmas novērojumiem, ko veicis viņš pats un citi laikā no 1716. līdz 1732. gadam. Viņš novēroja sakarību starp kompasa adatas novirzi un ziemeļblāzmas intensitāti un izdarīja secinājumus, ka šī parādība saistīta ar magnētismu.

1736. gadā viņš piedalījās Francijas zinātņu akadēmijas organizētajā un Pjera Lui de Mopertju vadītajā ekspedīcijā uz Lapzemi ar mērķi izmērīt meridiāna loka garumu. Līdzīga ekspedīcija tika organizēta arī uz ekvatoru tagadējās Ekvadoras teritorijā. Rezultātu salīdzinājums apstiprināja Ņūtona pieņēmumu, ka Zemes forma ir no poliem saplacināts elipsoīds.

1741. gadā Celsijs nodibināja Upsālas astronomisko observatoriju.

1742. gadā Celsijs piedāvāja Zviedrijas karaliskajai zinātņu akadēmijai 100 grādu temperatūras skalu, kurā ledus kušanas temperatūra ir 100 grādi, bet ūdens vārīšanās temperatūra 0 grādi.

Celsijs pirmais veica un publicēja eksperimentus, kas saistīti ar starptautiskas temperatūras skalas definēšanu. Viņš eksperimentāli noteica, ka kušanas temperatūra nav atkarīga no atmosfēras spiediena, kā arī ļoti precīzi noteica viršanas temperatūras atkarību no spiediena. Vēlāk Celsijs publicēja likumu, kā noteikt viršanas temperatūru, ja spiediens atšķiras no noteikta standarta spiediena.

Celsijs precīzi izmērījis vairāk kā 300 zvaigžņu spožumu.

## Skatīt arī
* Daniels Gabriels Fārenheits

## Atsauces

## Ārējās saites
CSS

**CSS** (no ) jeb **Stila lapas kaskadēšana** ir īpaša stila lapas valoda, ko lieto, lai aprakstītu izskatu iezīmēšanas valodā veidotiem dokumentiem. Populārākais pielietojums ir HTML un XHTML valodās veidotu tīmekļa lappušu izskata aprakstīšanai, bet to var izmantot jebkādiem XML dokumentiem, piemēram, SVG un XUL. CSS specifikācijas uztur Vispasaules tīmekļa konsorcijs (W3C).

Par dokumenta stilu šajā gadījumā saprot tā elementu īpašības, kas raksturo ārējo izskatu (krāsu, izmēru, fontu u.c.). CSS tika iecerēts, lai atdalītu dokumenta saturu no tā stila. Tas ļauj dokumenta izskatu pielāgot konkrēta lietotāja vajadzībām. Bez tam vienam dokumentam var pielietot vairākus stilus, piemēram, vienu skatīšanai uz ekrāna, otru izdrukāšanai uz papīra, citu — atskaņošanai ar balsi.

Par "kaskadētām stila lapām" šo tehnoloģiju sauc tādēļ, ka vienu stilu lapu var mantot (kaskadēt) no citas. Tādējādi uz vienu elementu var attiekties vairāki stili. Lai nerastos konflikti, CSS ir izstrādāti kaskadēšanas noteikumi, pēc kuriem jāvadās pārlūkprogrammai, attēlojot dokumentu. Šie noteikumi ir balstīti uz prioritāšu shēmu jeb kaskādi.

Zemākā prioritāte ir stiliem pēc noklusējuma. Tos nosaka pārlūkprogramma. Piešķirtiem stiliem ir augstāka prioritāte. Ja CSS failos atrodas divi pilnīgi vienādi stili tad vērā tiek ņemts pēdējais ielasītais. Tādā veidā faila sākumā var uzrakstīt vienu stilu, bet vēlāk pēc kāda notikuma to var pārrakstīt ar jaunu stila noteikumu. Stila svara pakāpe tiek aprēķināta pēc īpašas tabulas, bet pēc būtības jo vairāk elementu klases ir iekļautas selektorā, jo spēcīgāks ir stils.

## Skatīt arī
* *[[CSS Reboot]]*

## Ārējās saites
* W3C CSS mājaslapa
Dzimumdziedzeri

**Dzimumdziedzeri** jeb **gonādas** ir iekšējās sekrēcijas dziedzeri, kuros veidojas dzimumšūnas - gametas. Sievišķās gonādas sauc par olnīcām, bet vīrišķās par sēkliniekiem. Gonādām ir arī endokrīna aktivitāte, izstrādājot dzimumhormonus - androgēnus un estrogēnus. Tām ir raksturīga jaukta sekrēcija. Olnīcas izdala uz ārpusi olšūnas, bet uz organisma iekšpusi estrogēnus un progestīnus. Sēklinieki izdala uz ārpusi spermatozoīdus, bet uz iekšpusi androgēnos hormonus (*andros* - vīrietis, *genes* - radošs). Šo hormonu veidošanos un sekrēciju regulē hipofīzes gonadotropiskie hormoni - FSH (folikulstimulētājhormons) un LH (luteinizētājhormons), kuri, savukārt, atrodas hipotalāma kontrolē.

## Vīrišķie dzimumdziedzeri
Vīriešķie dzimumdziedzeri ir sēklinieki. Tie ir pāra orgāni, kas cilvēkam atrodas nevis vēdera dobumā, bet sēklinieku maisiņā. Tajos veidojas vīriešu pamata dzimumhormons - testosterons, kas stimulē spermatozoīdu veidošanos un spermas komponentu sekrēciju, un nodrošina to dzīvotspēju. Tas kontrolē arī organisma attīstību pēc vīriešu tipa (vīrietim raksturīgo ķermeņa formu, balsi, apmatojumu un skeleta muskulatūru), izraisa dzimumtieksmi, kā arī nosaka dzimuma uzvedību. Testosterona hormonu pārprodukcija rada hipergonādismu, bet trūkums - hipogonādismu.

## Sievišķie dzimumdziedzeri
Sievišķie dzimumdziedzeri ir olnīcas. Tās atrodas mazajā iegurnī, laterāli no dzemdes. Sagitālajā plaknē izšķir labo un kreiso malu. Ar šīm malām olnīca ir piestiprināta pie dzemdes platās saites, ko veido vēderplēves dublikatūra.

Olnīcas izdalītie galvenie hormoni ir progesterons, estradiols un relaksīns. Tie kontrolē menstruālo ciklu un dzemdības, nosaka organisma sekundārās dzimuma īpašības (krūšu dziedzeru augšanu, rada sievietei raksturīgo ķermeņa formu, apmatojumu) un dzimumorgānu veidošanos pēc sievišķā tipa. Progesterons, izraisa dzeltenā ķermenīša (*corpus luteum*) veidošanos un estrogēnus, kas veido folikulus. Par nobriedušu folikulu sauc Grāfa pūslīti un tā nobriešana noris apmēram 28 dienas. Estrogēni izraisa dzimumtieksmi. Estrogēniem piemīt arī anabolisks efekts, tie pazemina holesterīna līmeni asinīs, stimulē asins recēšanu. Hormonālās regulācijas traucējumi var radīt amenoreju, audzējus un neauglību.
Endokrīnā sistēma

[right|thumb|Galvenie endokrīnie dziedzeri (Vīrietis kreisajā pusē/Sieviete labajā pusē) '''1.'''[Epifīze **2.**Hipofīze **3.**Vairogdziedzeris **4.**Aizkrūts dziedzeris** 5.**Virsnieres **6.**Aizkuņģa dziedzeris **7.**Olnīcas **8.**Sēklinieki ]]

**Endokrīnā sistēma** ir iekšējās sekrēcijas sistēma. Šiem organisma dziedzeriem nav izvadkanāla, izstrādātos produktus tie ievada tieši asinīs.

Iekšējās sekrēcijas dziedzeri:
* Epifīze
* Hipofīze
* Vairogdziedzeris
* Aizkrūts dziedzeris
* Virsnieres
* Aizkuņģa dziedzeris
* Dzimumdziedzeri

## Ārējās saites
Hormoni

**Hormoni** ir bioloģiski aktīvas vielas, ko izstrādā iekšējās sekrēcijas dziedzeri un arī audi citos orgānos.

Hormoni ar asinīm nokļūst visos orgānos un piedalās šūnu specifisko funkciju regulācijā, tādējādi ietekmējot organisma augšanu, fizisko un psiholoģisko attīstību, dzimumsistēmas stāvokli, vielmaiņu un citus procesus. Pubertātes sākumā starpsmadzenes ar hormonu starpniecību iedarbojas uz smadzeņu piedēkli jeb hipofīzi un tā sāk pastiprināti izdalīt hormonus. Tie ierosina dzimumhormonu veidošanos dzimumdziedzeros — sēkliniekos un olnīcās.

Hormoni ir viens no ķīmisko signālu veidiem. Tie izplatās organisma šķidrajā vidē un regulē tā darbību, piesaistoties pie noteiktu šūnu receptoriem, aizsākot ķīmisko reakciju virkni. Taču informācijas pārraide ar hormonu starpniecību notiek lēnāk nekā pārraide pa nervu šūnām.

Ar hormonu starpniecību notiek sazināšanās starp orgāniem un audiem fizioloģisko procesu regulēšanai un uzvedības aktivitātēm, tādām kā gremošana, vielmaiņa, elpošana, miegs, ekskrēcija, stress, augšana un attīstība, kustība, vairošanās, garastāvoklis u.c.

## Atsauces

## Ārējās saites

* Hormoni| Medicīnas termins
Blūmingtona (Indiāna)

**Blūmingtona** (*Bloomington, Indiana*) ir pilsēta ASV, Indiānas štatā, Monro apgabalā. Atrodas uz dienvidrietumiem no štata galvaspilsētas Indianapolisas. Pilsētā atrodas Indiānas Universitātes galvenā universitātes pilsētiņa un Kinsija institūts (*Kinsey Institute*). Universitātes pilsētiņa tiek uzskatīta par vienu no skaistākajām ASV. Viena no pirmajām pilsētām štatā, kas ieviesa stingrus smēķēšanas ierobežojumus, kā viena no pirmajām pilsētām, kura aizliedza diskrimināciju darba vietā pēc seksuālās orientācijas.

## Cilvēki
Blūmingtonā dzimuši:

* Džošua Bells (*Joshua Bell*, 1967) — vijolnieks;
* Miks Folijs (*Mick Foley*, 1965) — cīkstonis;
* Hogijs Karmaikls (*Hoagy Carmichael*, 1899—1981) — komponists;
* Mega Kebota (*Meg Cabot*, 1967) — rakstniece;
* Deivids Lī Rots (*David Lee Roth*, 1954) — mūziķis.

## Ārējās saites

## Atsauces
Blūmingtona

**Blūmingtona** ir vairāku ASV pilsētu nosaukums:

* Blūmingtona - pilsēta Minesotas štatā
* Blūmingtona - pilsēta Ilinoisas štatā
* Blūmingtona - pilsēta Indiānas štatā
Jo-Jo Ma

**Jo-Jo Ma** ( — *Yo-Yo Ma*; dzimis ) ir Francijā dzimis ķīniešu izcelsmes ASV čellists. Piecpadsmitkārtējs Grammy balvas ieguvējs dažādās nominācijās. Kopš 2005. gada ir Prinstonas Universitātes goda doktors.

Dzimis mūziķu ģimenē. Piecu gadu vecumā sāka uzstāties publikas priekšā. Astoņu gadu vecumā uzstājās ar Leonardu Bernstainu. Mācījies Džuljarda skolā. Īpašu atzinību izpelnījies Jo-Jo Ma sniegums Baha čella svītu izpildījumā kopā ar pianistu Emanuelu Eksu.

Dzīvo ASV, Keimbridžā. Darbojas paša dibinātā grupā *Silk Road Ensemble*.

## Ārējās saites

* Jo-Jo Ma mājaslapa